พระราชบัญญัติพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิพ.ศ. ๒๕๐๗ ภูมิพลอดุลยเดช ป.ร.ให้ไว้ ณ วันที่ ๑๖ เมษายนพ.ศ. ๒๕๐๗เป็นปีที่ ๑๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงกฎหมายว่าด้วยการยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิจึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภาดังต่อไปนี้มาตรา๑ พระราชบัญญัตินี้เรียกว่า พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิพ.ศ. ๒๕๐๗มาตรา๒[๑]พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ยกเลิกพระราชบัญญัติยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิพุทธศักราช ๒๔๘๔มาตรา๔ผู้ได้รับพระราชทานเหรียญชัยสมรภูมิตามกฎหมายว่าด้วยเหรียญชัยสมรภูมิให้ได้รับยกเว้นค่าธรรมเนียมตามกฎหมายที่ระบุในบัญชีท้ายพระราชบัญญัตินี้การยกเว้นค่าธรรมเนียมตามวรรคหนึ่งให้ได้รับยกเว้นเฉพาะค่าธรรมเนียมเท่านั้นไม่รวมถึงการที่ต้องปฏิบัติการอย่างอื่นตามกฎหมายว่าด้วยการนั้น ๆมาตรา๕ ในการขอยกเว้นค่าธรรมเนียมตามมาตรา๔ให้ผู้ขอแสดงบัตรประจำตัวผู้ได้รับพระราชทานเหรียญชัยสมรภูมิที่กระทรวงกลาโหมออกให้ต่อพนักงานเจ้าหน้าที่หรือเจ้าพนักงานซึ่งปฏิบัติการตามกฎหมายว่าด้วยการนั้น ๆมาตรา๖ผู้ใดขอยกเว้นค่าธรรมเนียมตามพระราชบัญญัตินี้โดยไม่มีสิทธิได้รับยกเว้นต้องระวางโทษจำคุกไม่เกินหนึ่งเดือน หรือปรับไม่เกินสามร้อยบาท หรือทั้งจำทั้งปรับมาตรา๗ ให้รัฐมนตรีว่าการกระทรวงกลาโหมและรัฐมนตรีว่าการกระทรวงอื่น ซึ่งรักษาการตามกฎหมายว่าด้วยการนั้น ๆตามที่ระบุในบัญชีท้ายพระราชบัญญัติ รักษาการตามพระราชบัญญัตินี้ผู้รับสนองพระบรมราชโองการจอมพล ถนอม กิตติขจรนายกรัฐมนตรีบัญชีท้ายพระราชบัญญัติ[๒]ลำดับที่ค่าธรรมเนียมการยกเว้น๑ตามกฎหมาย ระเบียบ กฎ หรือข้อบังคับของราชการส่วนท้องถิ่น หรือรัฐวิสาหกิจ ตามกฎหมายว่าด้วยวิธีการงบประมาณยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้าทำงาน๒ตามกฎหมายว่าด้วยการเดินเรือในน่านน้ำไทยยกเว้นให้เฉพาะค่าธรรมเนียมสำหรับการสอบความรู้ผู้ควบคุมเรือ และผู้ควบคุมเครื่องจักรเรือทุกชั้น๓ตามกฎหมายว่าด้วยรถยนต์ยกเว้นให้เฉพาะค่าธรรมเนียมใบอนุญาตขับรถทุกชนิด๔ตามกฎหมายว่าด้วยการขนส่งทางบกยกเว้นให้เฉพาะค่าธรรมเนียมใบอนุญาตผู้ขับรถ และใบอนุญาตนายตรวจ๕ตามประมวลกฎหมายแพ่งและพาณิชย์ยกเว้นให้เฉพาะค่าธรรมเนียมเกี่ยวกับการทำพินัยกรรมทั้งหมด เว้นแต่ที่ทำนอกที่ว่าการอำเภอ๖ตามกฎหมายว่าด้วยล้อเลื่อนยกเว้นให้เฉพาะค่าธรรมเนียมดังนี้(๑) ใบอนุญาตขับขี่รถจักรยาน ๒ ล้อ(๒) ใบอนุญาตขับขี่ล้อเลื่อนอื่นนอกจากเกวียน๗ตามกฎหมายว่าด้วยสัตว์พาหนะยกเว้นให้เฉพาะค่าธรรมเนียมดังนี้(๑) ค่าจดทะเบียนทำตั๋วรูปพรรณโค กระบือ ไม่เกิน ๔ ตัว(๒) ค่าสลักหลังตั๋วรูปพรรณโอนกรรมสิทธิ์ หรือการจำนอง(๓) ค่ารับขึ้นทะเบียนการย้าย(๔) ค่าแก้ตำหนิในตั๋วรูปพรรณทั้งนี้ จะได้รับยกเว้นเฉพาะในท้องที่อำเภอที่ผู้ได้รับยกเว้นมีภูมิลำเนาอยู่๘ตามกฎหมายว่าด้วยการชลประทานหลวงยกเว้นให้เฉพาะค่าบำรุงทางน้ำชลประทาน สำหรับเรือขนาดกว้างไม่เกิน ๒ เมตร ที่มิใช่เรือยนต์หรือเรือกลไฟ ทั้งนี้ จะได้รับยกเว้นเฉพาะเรือซึ่งเป็นของตนเอง และนำผ่านเอง๙ตามกฎหมายว่าด้วยอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืนยกเว้นให้เฉพาะค่าธรรมเนียมดังนี้(๑) ใบอนุญาตให้มีและใช้อาวุธปืน(๒) ใบอนุญาตให้สั่งหรือนำเข้าซึ่งอาวุธปืน(๓) ใบอนุญาตให้ซื้ออาวุธปืนทั้งนี้ จะได้รับยกเว้นเฉพาะอาวุธปืน ๑ กระบอก๑๐ตามกฎหมายว่าด้วยโรงเรียนราษฎร์ยกเว้นให้เฉพาะค่าธรรมเนียมดังนี้(๑) ใบอนุญาตให้เป็นเจ้าของ(๒) ใบอนุญาตให้เป็นผู้จัดการ(๓) ใบอนุญาตให้เป็นครูใหญ่(๔) ใบอนุญาตให้เป็นครู(๕) ใบอนุญาตอื่นทั้งนี้ จะได้รับยกเว้นเพียงอย่างละ ๑ ฉบับ๑๑ตามกฎหมายว่าด้วยระเบียบข้าราชการประเภทต่าง ๆ ของราชการส่วนกลางยกเว้นให้เฉพาะค่าธรรมเนียมการสอบแข่งขัน หรือสอบคัดเลือกเข้ารับราชการ๑๒ตามกฎหมายว่าด้วยการกำหนดอัตราค่าธรรมเนียมอำเภอยกเว้นให้เฉพาะค่าธรรมเนียมดังนี้(๑) ค่าธรรมเนียมตราสิน(ไม่ใช่คดีอาญา)(ก) ค่าทำตราสิน(ข) ค่าคัดสำเนาตราสิน(๒) ค่าธรรมเนียมชันสูตร(ไม่ใช่คดีอาญา)(ก) ค่าทำชันสูตร(ข) ค่าคัดสำเนาชันสูตร(๓) ค่าธรรมเนียมอายัดทรัพย์(ไม่ใช่คดีอาญา)(ก) ค่าอายัดทรัพย์(ข) ค่าคัดสำเนาอายัดทรัพย์๑๓ตามกฎหมายว่าด้วยชื่อบุคคลยกเว้นให้ทั้งหมดหมายเหตุ :-เหตุผลในการประกาศใช้พระราชบัญญัติฉบับนี้ คือเนื่องจากพระราชบัญญัติยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิพุทธศักราช ๒๔๘๔ยกเว้นให้เฉพาะผู้ที่ได้รับพระราชทานเหรียญชัยสมรภูมิซึ่งได้รับเงินรายได้เป็นประจำจากรัฐบาลเทศบาล หรือองค์การสาธารณะในความควบคุมของรัฐบาลหรือเทศบาลคำนวณได้เดือนละตั้งแต่๘๐ บาทลงมา ยังไม่เป็นธรรมและเหมาะสมสมควรจะให้ผู้ได้รับพระราชทานเหรียญชัยสมรภูมิได้รับยกเว้นค่าธรรมเนียมเหมือนกันหมดประกอบกับพระราชบัญญัติดังกล่าวนั้นได้ประกาศใช้มานานแล้ว จึงเป็นการสมควรที่จะได้ปรับปรุงเสียใหม่พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ(ฉบับที่ ๒) พ.ศ. ๒๕๐๘[๓]หมายเหตุ :- เหตุผลในการประกาศใช้พระราชบัญญัติฉบับนี้คือ เนื่องจากพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิพ.ศ. ๒๕๐๗มิได้กำหนดยกเว้นค่าธรรมเนียมใบอนุญาตขับรถยนต์ตามกฎหมายว่าด้วยการขนส่งและค่าธรรมเนียมการสอบแข่งขันหรือคัดเลือกเข้ารับราชการตามกฎหมายว่าด้วยระเบียบข้าราชการพลเรือนในมหาวิทยาลัยและตามกฎหมายว่าด้วยระเบียบบริหารราชการส่วนจังหวัดไว้จึงเป็นเหตุให้ผู้ได้รับพระราชทานเหรียญชัยสมรภูมิไม่ได้รับยกเว้นค่าธรรมเนียมเช่นว่านั้น ฉะนั้นจึงจำเป็นต้องแก้ไขพระราชบัญญัตินี้เสียใหม่เพื่อให้ผู้ได้รับพระราชทานเหรียญชัยสมรภูมิมิได้รับสิทธิดังกล่าวนั้นพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ(ฉบับที่ ๓) พ.ศ. ๒๕๒๖[๔]หมายเหตุ :-เหตุผลในการประกาศใช้พระราชบัญญัติฉบับนี้ คือโดยที่ในปัจจุบันได้มีการจัดตั้งราชการส่วนท้องถิ่นในรูปแบบต่าง ๆ เช่นกรุงเทพมหานคร และเมืองพัทยา และได้มีการบัญญัติกฎหมายว่าด้วยระเบียบข้าราชการเพิ่มขึ้นอีกหลายฝ่ายเช่น ข้าราชการครู ข้าราชการตำรวจ ข้าราชการทหาร และข้าราชการฝ่ายรัฐสภาแต่ในบัญชีท้ายพระราชบัญญัติที่ระบุค่าธรรมเนียมที่ยกเว้นยังมิได้กำหนดยกเว้นค่าธรรมเนียมในการสอบแข่งขันหรือสอบคัดเลือกเข้าทำงานหรือเข้ารับราชการในหน่วยงานดังกล่าวให้แก่ผู้ได้รับพระราชทานเหรียญชัยสมรภูมิสมควรแก้ไขเพิ่มเติมบัญชีท้ายพระราชบัญญัติให้การยกเว้นค่าธรรมเนียมดังกล่าวมีผลถึงค่าธรรมเนียมตามกฎหมายที่ได้ตราขึ้นใหม่ด้วยและสมควรแก้ไขถ้อยคำอื่น ๆ ในบัญชีท้ายพระราชบัญญัติฯ ให้เหมาะสมในคราวเดียวกัน จึงจำเป็นต้องตราพระราชบัญญัตินี้ปณตภร/จัดทำ๒๗ ธันวาคม ๒๕๕๖[๑] ราชกิจจานุเบกษาเล่ม ๘๑/ตอนที่ ๓๙/ฉบับพิเศษ หน้า ๑/๑ พฤษภาคม ๒๕๐๗[๒] บัญชีท้ายพระราชบัญญัติแก้ไขเพิ่มเติมโดยพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ(ฉบับที่ ๓) พ.ศ. ๒๕๒๖[๓] ราชกิจจานุเบกษาเล่ม ๘๒/ตอนที่ ๑๐๕/ฉบับพิเศษ หน้า ๔/๓ ธันวาคม ๒๕๐๘[๔] ราชกิจจานุเบกษาเล่ม ๑๐๐/ตอนที่ ๔๗/ฉบับพิเศษ หน้า ๑/๒๙ มีนาคม ๒๕๒๖